अगले बजट में बनेगा प्रस्तावित ओवरब्रिज और नया स्टेडियम
भास्कर संवाददाता | बुरहानपुर
वित्तीय वर्ष 2017-18 के नए बजट में नगर निगम ने शहर के बड़े विकास कामों का प्रस्ताव तैयार किया है। इसी महीने में बजट बनाकर अगले सत्र में सदन में रखा जाएगा। अगले बजट में शनवारा चौराहा पर ओवरब्रिज, नया स्टेडियम और बस स्टैंड का प्रस्ताव है। बस स्टैंड के लिए हमीदपुरा में निगम की जमीन प्रस्तावित है। स्टेडियम के लिए निगम शहर के आसपास जमीन तलाशेगा।
शनिवार सुबह 11 बजे से नगर निगम कार्यालय के एमआईसी हॉल में बैठक शुरू हुई। शुरुआत में निगमायुक्त सुरेश रेवाल ने अफसरों को प्रस्तावित योजनाओं की विस्तार से जानकारी दी। निगम के चार्टड काउंटेंट प्रशांत श्राफ ने सरकार की नई गाइडलाइन अनुसार बजट की प्रक्रिया बताई। उन्होंने अफसरों को बजट संबंधी बारीकियां को विस्तार से अवगत कराया। महापौर अनिल भोसले ने कहा अगले वित्तीय वर्ष के बजट आकलन करना है। इसी महीने में निगम अफसर-कर्मचारियों को नई आदेश अनुसार बजट का आकलन करना है।
महापौर अनिल भोसले ने बजट सत्र में प्रस्तावित काम बताए।
समय-सीमा में तैयार करने के दिए निर्देश
नया बजट जन आकांक्षा और नगर विकास की दृष्टि से तैयार करना है। प्रस्तावित बजट समय-सीमा में तैयार कर अनुमोदन के निर्देश दिए है। बजट में विकास कार्यों के लिए समुचित राशि का प्रावधान कर विकास कार्यों को प्राथमिकता दी जाए। इस दौरान राजस्व अफसर एमएम सोलंकी, संपत्तिकर अधिकारी किरण जोगदंड, उपयंत्री बीजी गुप्ता, रविंद्र खोड़के सहित अन्य मौजूद थे।
शॉपिंग कॉम्प्लेक्स संग बनेेगी पार्किंग
वित्तीय वर्ष 2017-18 के प्रस्तावित बजट में प्रधानमंत्री आवास योजना, नया स्टेडियम का निर्माण, नया बस स्टैंड, शनवारा चौराहा पर ओवरब्रिज, पुष्पक बस स्टैंड बाजू में शाॅपिंग कॉम्प्लेक्स, मछली मार्केट, नगर में नया पार्किंग स्थल, सब्जी मार्केट का नवनिर्माण, लालबाग मटन मार्केट, लालबाग में शाॅपिंग कॉम्प्लेक्स निर्माण को शामिल किया गया है।
मदों की राशि उसी अनुपात में खर्च करना पड़ेगी
ई-मध्यप्रदेश का पोर्टल बनाया है। इस पर बजट को अपलोड किया जाएगा। नए आदेश अनुसार जिस मद में जो राशि आएगी, उसी अनुपात में राशि खर्च की जाएगी। वास्तविक खर्च का मिलान आखरी में किया जाता है। लेकिन अब मद की राशि के खर्च के साथ उसका मिलान किया जाएगा। ऐसेे में निगम हम सोच-समझकर इस बजट को तैयार करने वाली है।
hin_Deva bho_Deva hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva